C 288/14
LT
Europos Sąjungos oficialusis leidinys
2023 8 17
3.6.
Specialios produkto registruotu pavadinimu ženklinimo taisyklės
Etiketėje, kuria ženklinami sūriai „Pecorino Crotonese“, be įstatymais reikalaujamos informacijos, pateikiamos šios nuorodos: SKVN „Pecorino Crotonese“ logotipas su nuoroda „Denominazione di Origine Protetta“ (Saugoma kilmės vietos nuoroda) arba santrumpa „D.O.P.“, Sąjungos simboliai ir kartais – nuoroda į Bendrijos reglamentą, taip pat gaminį pagaminusios ar supakavusios įmonės pavadinimas ir adresas.
Jei gaminys skirtas tarptautinei rinkai, nuoroda „Denominazione di Origine Protetta“ ir Bendrijos logotipas gali būti pateikiami paskirties šalies kalba.
Žodžiai „Pecorino Crotonese DOP“ arba kiti leidžiami žodžiai turi būti viename regėjimo lauke ir turi būti užrašyti aiškiai, įskaitomai, neištrinamai ir pakankamai didelėmis raidėmis, kad fone aiškiai išsiskirtų iš kitų nuorodų ir (arba) ženklų.
Perdirbėjų ir prekiautojų prekių ženklai gali būti nurodomi etiketėje, tačiau turi būti mažesni už SKVN logotipą.
Visada turi būti matomas visas logotipas.
Naudoti supaprastintą logotipą, t. y. kai nėra išorinio logotipo, leidžiama tik vinjetės versijoje.
Tačiau draudžiama daryti atvirkščiai – naudoti logotipą, kuriame vaizduojami tik žodžiai „Pecorino Crotonese“.
Apibendrinant galima pasakyti, kad yra trys leidžiamos logotipo versijos – horizontali, vertikali ir vinjetė.
Logotipo vinjetės versija ant „Pecorino“ turi būti išdeginta, įspaudžiama iškiliuoju spaudu ar maistiniais dažais vienoje sūrio pusėje.
Turi būti nurodytas raidinis skaitmeninis sūrinės identifikavimo kodas.
Jis gali būti atspausdintas tiesiai ant sūrio pirmiau nurodytais metodais arba pateikiamas etiketėje.
Sūrio šonai gali būti žymimi pasirinktinai.
Logotipą ant šios sūrio dalies leidžiama atgaminti nustatytais būdais.
4.
Glaustas geografinės vietovės apibūdinimas
Sūrio gamybos ir brandinimo vietovė apima visas administracines Krotonės provincijos savivaldybių teritorijas: Belvedere Spinello, Caccuri, Carfizzi, Casabona, Castelsilano, Cerenzia, Cirò, Cirò Marina, Cotronei, Crotone, Crucoli, Cutro, Isola di Capo Rizzuto, Melissa, Mesoraca, Pallagorio, Petilia Policastro, Rocca di Neto, Roccabernarda, San Mauro Marchesato, San Nicola Dell’Alto, Santa Severina, Savelli, Scandale, Strongoli, Umbriatico, Verzino; visas administracines šių Katancaro provincijos savivaldybių teritorijas: Andali, Belcastro, Botricello, Cerva, Cropani, Marcedusa, Petronà, Sellia, Sersale, Simeri Crichi, Soveria Simeri, Zagarise; visas administracines šių Kozencos provincijos savivaldybių teritorijas: Bocchigliero, Calopezzati, Caloveto, Campana, Cariati, Cropalati, Crosia, Mandatoriccio, Crosia, Paludi, Pietrapaola e San Giovanni in Fiore, Scala Coeli, Terravecchia.